cyanic-selkie/wikianc huggingface dataset:
Synaptidae
Beskrywing en eienskappe
Synaptidae se liggame is verleng en wissel wyd van klein tot groot. Synapta maculata word tot twee meter lank. Hulle is redelik aktief en beweeg deur middel van golwe van peristaltiese sametrekkings. Hul tegument is ietwat klewerig vanweë die ankeragtige spikule wat deur die vel projekteer.
Harnett County, Noord-Carolina
Harnett County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Klas 36-200-diesellokomotief
Die Suid-Afrikaanse klas 36-200 is 'n tipe diesellokomotief wat deur die Suid-Afrikaanse Spoorweë en ander gebruikers vir rangeerwerk gebruik word.
Vervaardigers
Die 101 lokomotiewe vir die SAR is in twee groepe gebou op twee bestellings. Die eerste vyftig was tussen 1980 en 1982 gebou en genommer in die reeks 36-201 tot 36-250. Nog een-en-vyftig is tussen 1982 en 1984 gebou en genommer in die reeks van 36-251 tot 36-301. Dit is onduidelik waarom so 'n onewe aantal lokomotiewe bestel was.
Forsyth County, Noord-Carolina
Forsyth County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Paul Laurence Dunbar
Paul Laurence Dunbar (27 Junie 1872 - 9 Februarie 1906)    was 'n Amerikaanse skrywer.
Biografie
Dunbar se gedigte het in bekende koerante, soos The New York Times, verskyn. Sy tweede digbundel Majors and Minors (Majors staan vir tekste in standaard Engels en Minors vir tekste in dialek) het so suksesvol geword dat hy op 'n ses maande lange lesingreis na die Verenigde Koninkryk genooi is. Nadat hy na die Verenigde State teruggekeer het, het hy werk by die Biblioteek van die V.S.A. Kongres in Washington D.C. Daar ontmoet en getroud met die skrywer Alice Ruth Moore. ’n Verdere roman en twee digbundels is in Washington geskryf. Verskeie libretto's is ook gedurende hierdie tydperk geskep. Toe Dunbar in 1898 met tuberkulose gediagnoseer word, het hy na Dayton teruggekeer en hom uitsluitlik aan skryf en lesings gewy. In 1902 het hy van sy vrou geskei.
Umbilorivier
Die Umbilorivier is 'n belangrike rivier wat sentraal-oos in KwaZulu-Natal, Suid-Afrika vloei. Die rivier ontspring in Kloof wes van die stad Durban en mond in die Durbanse hawe.
Sherman Firefly
Agtergrond
Tog was daar verskeie nie-amptelike pogings aangewend om die slaankrag van die Sherman te verbeter. Die oudste poging is die van majoor George Brighty van die Koninklike Tenkregiment terwyl hy by die Lulworth Pantsergevegsskool aangestel is teen vroeg-1943. Alhoewel die A30 Challenger besig was met eerste veldtoetse te Lulworth, was Brighty nog van mening dat die Sherman 'n beter basis vir die 17 pond-kanon is. Die skiettoring van die Sherman was egter net te klein en kon nie voorsiening maak vir die loop se lang terugslag nie. In 'n drastiese poging het Brighty die terugslagtoerusting verwyder en die kanon staties in die skiettoring vasgesluit sodat die hele romp van die tenk die skok moes absorbeer. Dit was nie 'n goeie oplossing nie en niemand was op daardie stadium seker hoe lank die tenk sou hou alvorens skade aangerig word nie.
Ontwerp
Die sluitstuk van die kanon is met 90 grade gedraai sodat dit van die linkerkant gelaai kan word in stede van die bokant af. Die radio, normaalweg agter in die skiettoring in Britse tenks, moes geskuif word en is geplaas in 'n spesiale kas wat agter die skiettoring gemonteer is. Die bedrading is moontlik gemaak met 'n gat wat in die skiettoring gesny is.
Oorsprong van die naam
Die bynaam Firefly is na aanleiding van die helder vlam wat by die loop uitkom wanneer 'n skoot gevuur word. Die naam is soms gebruik deur brigade/regiment in hulle oorlogsdagboeke vanaf Maart 1944 tesame met Mayfly. Gedurende die oorlog was daar na die Sherman met die 17 pond-kanon verwys as 1C, 1C Hibried of VC, afhangende van die basiese model van die tenk. Volgens Britse benamingsfilosofie het 'n C aan die einde van die Romeinse syfer aangedui dat die tenk met 'n 17 pond-kanon toegerus is. Bronne uit die tydperk verwys na enige voertuig met 'n 17-pond kanon as 'n Firefly, soms word die 17-pond SP Achilles M10C variant van die M10-tenkvernietiger ook ingesluit.
Wapentuig
Die Firefly se sekondêre bewapening het bestaan uit die standaard Browning 7,62 mm (.03) kaliber koaksiale masjiengeweer in die skiettoring en 'n rompgemonteerde masjiengeweer wat verwyder is om plek te maak vir ammunisie vir die kanon. Daar was ook Browning 12,7 mm (.50) kaliber op die romp monteer maar meestal verwyder omrede dit op 'n onpraktiese plek gemonteer is, naby die tenkbevelvoerder wat sy sig versper het wanneer die luik oop was.
Produksie en verspreiding
Die omskakeling van Sherman-tenks na die Firefly was teen die lente van 1945 afgeskaal met die laaste tenk wat in Mei 1945 afgelewer is. Dit was die gevolg van verskeie faktore, die nuwe, beter Britse tenks soos die Comet en Centurian is begin uitrol, dit was duidelik dat 'n oorwinning oor Duitsland net 'n kwessie van tyd was en dat die tenks van Japan, wat op daardie stadium as die volgende teiken beskou is na die val van Duitsland, as swak en minderwaardig beskou is.
Marinus Wiechers
Na sy aftrede het hy hom op sy kuns toegelê; hy het reeds as kind op skool kunslesse geneem by Walter Battiss. Hy is op 31 Augustus 2018 in Pretoria oorlede en uit die Gereformeerde kerk Pretoria-Brooklyn begrawe omdat rouklaers gemeen het dit sou onveilig wees om die begrafnis uit die Gereformeerde kerk Pretoria, waar Wiechers kerk bygewoon het, te hou.
Kabeljousrivier
Die Kabeljous se oorsprong/voedingsrivier vanuit die binneland (duskant die R330-pad) is op Google-kaarte verkeerdelik as die Dieprivier aangedui.
Irene Purcell
Irene Purcell (7 Augustus 1896 – 9 Julie 1972) was 'n Amerikaanse aktrise. Sy was bekend vir haar rolle in die rolprente Just a Gigolo (1931), The Man in Possession (1931), The Passionate Plumber (1932), en Bachelor's Affairs (1932).
Washington County, Noord-Carolina
Washington County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Tropiese huisgeitjie
Beskrywing
Die geitjie bereik 'n maksimum lengte, van snoet tot agterent, van 12,7 cm. Aangesien dit 'n nagdier is, het die geitjie baie groot oë, wat hy gebruik om sy prooi raak te sien in die donkerte.
Pitt County, Noord-Carolina
Pitt County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Cooper Car Company
Mini Cooper
Cooper is tot vandag toe instrumenteel om Groot-Brittanje vir motorsport belangrik te hou. Die Cooper-naam het bekend geraak met die Mini Cooper, 'n sportiewe variant van die Mini. Die Cooper-naam word vanaf 1961 tot vandag met die Mini verbind, soos met die Mini John Cooper Works WRC tydrenmotor.
Teenpous Honorius II
Biografie
Toe Pous Nicolaas II op 27 Julie 1061 sterwe, sorg die hervormingsgesinde party van Hildebrand van Sovana daarvoor dat Anselmo di Lucca (ook Anselmo da Baggio) afkomstig uit die adel van Milaan as pous verkies word. Anselmo neem die naam Alexander II aan. Hildebrand vra egter nie die goedkeuring van die keiser nie. Die keiser Hendrik IV (eintlik sy ma Agnes van Poitou wat as regentes regeer het) stel toe Cadalus aan wat die naam Honorius II aanneem.
Frederick Douglass
Frederick Douglass (gebore Frederick Augustus Washington Bailey, omstreeks Februarie 1817 – 20 Februarie 1895) was 'n Amerikaanse sosiale hervormer, slawernyafskaffer, redenaar, skrywer en staatsman. Nadat hy uit slawerny in Maryland ontsnap het, het hy 'n nasionale leier van die afskaffingsbeweging in Massachusetts en New York geword, wat beroemd geword het vir sy redeneringsvermoë en indringende geskrifte teen slawerny. Gevolglik is hy in sy tyd deur afskaffers beskryf as 'n lewende teenvoorbeeld vir slawehouers se argumente dat slawe nie die intellektuele vermoë het om as onafhanklike Amerikaanse burgers te funksioneer nie. Net so het Noordelikes destyds dit moeilik gevind om te glo dat so 'n groot redenaar eens 'n slaaf was.
Lang Lang
Vroeë lewe
Toe Lang nege jaar oud was wou hy 'n onderhoud vir Beijing se Sentrale Konservatoria van Musiek aflê. Hy het egter probleme met sy lesse ondervind en sy klaviertutor het hom by sy klas uitgeboender as gevolg van 'n "gebrek aan talent". 'n Ander musiekonderwyser het kennis geneem van Lang se ongelukkigheid, en die partituur van Mozart se Klaviersonate No. 10 in C majeur, K. 330 op die klavier geplaas en hom gevra om die tweede beweging daarvan te speel, welke Lang aan sy liefde vir die instrument herinner het. Hy het die herinnering opgeroep dat "Die speel van die K. 330 het my weer hoop gegee het."
Joe Biden
Senaat
In 2002 verower Biden 'n sesde termyn van die Senaat met 58% van die stemme. Biden was voorsitter van die Komitee vir Buitelandse Betrekkinge en was 'n lid (en voormalige voorsitter) van die Justisiekomitee. Biden was in die Senaat bekend vir die kritiek op die Bush-administrasie se beleid in Irak. Biden is waardeer vir sy vele wetsvoorstelle en praktiese alternatiewe. Sy voorstel om Irak in drie outonome streke te verdeel, 'n Koerdiese, Soenniete en Sjiïete, is ook in Republikeinse kringe verwelkom. Biden het in terme van die konflik tussen Israel en die Palestyne en in die konteks van die diplomatieke konflik met Iran gesê dat hy 'n oortuigende Sionis is. In 'n onderhoud in 2007 het hy gesê: "Ek is 'n Sionis. Jy hoef nie 'n Jood te wees om 'n Sionis te wees nie." Biden beskou Israel as die belangrikste Amerikaanse bondgenoot in die Midde-Ooste en is 'n sterk voorstander van die massiewe finansiële en militêre steun wat die Verenigde State jaarliks aan die Joodse staat oordra. Biden besef dat 'n militêre sterk Israel van groot belang is vir die VSA se ambisies in daardie streek is. Na die aanvalle op 11 September 2001 het Biden gesê: "Baie Amerikaners kan nou ervaar hoe Israelitiese ouers voel as hulle hul kinders skool toe of met die bus stuur."
Presidensiële verkiesing 2020
Aanvanklik het Reade in April 2019 na vore gekom met 'n bewering dat Joe Biden in 1993 haar aangeraak het op 'n manier wat haar “ongemaklik laat voel het” tydens sy ampstermyn as senator vir Delaware. Reade, wat tussen 1992 en 1993 as personeellid in die senaatskantoor van Biden gedien het, het egter in Maart 2020 na vore getree en onthul dat die aantygings van ongewenste aanraking meer behels as wat sy die eerste keer teen die voormalige adjunkpresident in April 2019 aanhangig gemaak het. Sy het onthul dat die aantyging eerder 'n erge geval van seksuele aanranding is.
Lugmagbasis Swartkop
Lugmagbasis Swartkop (ICAO: FASK) is 'n militêre lugmagbasis van die Suid-Afrikaanse Lugmag geleë in Centurion, Gauteng aan die suidekant van Pretoria. Dit is Suid-Afrika se oudste lugmagbasis en huisves die Suid-Afrikaanse Lugmagmuseum. Dit word as 'n deel van Lugmagbasis Waterkloof bestuur.
Watauga County, Noord-Carolina
Watauga County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Wêreldtoetskampioenskap 2019–2021
Aan die Wêreldtoetskampioenskap 2019–2021 het nege van die destydse twaalf toetslande deelgeneem, waarvan elke span ’n toetsreeks teen ses van die ander agt ander spanne gespeel het. Elke reeks het tussen twee en vyf wedstryde behels, dus het elke span ses reekse gespeel (elk drie tuis en weg); daar is egter nie met dieselfde aantal toetswedstryde vir elke span beplan nie. Elke span kon tydens elke reeks ’n maksimum 120 wedstrydpunte insamel en die twee spanne met die meeste wedstrydpunte het in die eindstryd ontmoet. In die geval van ’n gelykop of onbesliste eindstryd sou albei spanne die trofee deel. Die wêreldwye Covid-19-pandemie se invloed op die Wêreldtoetskampioenskap het daartoe gelei dat verskeie wedstryde uitgestel of gekanselleer is. In November 2020 het die IKR aangekondig dat die finaliste bepaal sou word deur die persentasie aan versamelde wedstrydpunte.
Republiek van Formosa
Moderne onafhanklikheidsgroepe streef daarna om 'n nuwe Taiwannese Republiek te stig, omdat hulle tot die voormalige republiek aangetrokke voel. Die eerste Republiek van Taiwan was lojaal aan China, maar die tweede behoort volgens hulle onafhanklik te wees.
Himba
Die presiese betekenis van die woord "Himba" is onduidelik. Enersyds word dit as "bedelaar" vertaal, maar andersyds as "dié van die rivier", terwyl hulle dit as "die wat sing" vertaal. Die Himba is vir hul gebruik van oker vir kosmetiese doeleindes bekend.
Callie Opperman
Windhoek-Suid
Dr. Opperman se kenmerklike geesdrif om nuut te doen en te waag het hier tot uiting gekom: Eers is die eredienste in verskeie sale in die buurte van Windhoek-Suid en Windhoek-Wes gehou, en die uiteindelike oprigting van die Deo Gloria-sentrum waarin die kerkdienste nou plaasvind, het onder sy leierskap plaasgevind. Amper 30 jaar se bediening in hierdie gemeente het besonderse bande met gesinne meegebring, en hy het ook nou betrokke geraak by die Namibiese Evangeliese Seminarium.
Agribuurt
Teen Mei 2020 was daar 90 agribuurte in die Verenigde State volgens die Urban Land Institute.
Tatham-kunsgalery
Skilderye
Hier is 'n klein, maar goeie versameling skilderye hoofsaaklik van Engelse en Franse kunstenaars van die laat 19de en vroeg 20ste eeu. Die bekendste kunswerk in die museum is die skildery “ 'n Studie van bome in blom” deur die impressionis Alfred Sisley (1839–1899). Walter R. Sickert (1860–1942) het ses en Philip Wilson Steer (1860–1942) het twee skilderye in die versameling. Onder die ander kunstenaars wie se skilderye hier te sien is, is William Orpen (1871–1931), die Franse impressionis Edgar Degas (1834–1917), Pablo Picasso (1881–1973), Pierre-Auguste Renoir (1841–1919), Henri Matisse (1869–1954), David Hockney (1937), Alfred Manessier (1911–1993), Ivon Hitchens (1893–1979), die landskapskilder Peter de Wint (1784–1849), akwarelmeester John Sell Cotman (1782–1842), Pierre Bonnard (1867–1947), Jean-Baptiste-Camillle Corot (1796–1875), Charles-Francois Daubigny (1817–78), die Franse landskapskilder Henri Harpignies (1819–1916) en ander lede van die Barbizonskool (1830–70). Onder die skilderye deur Suid-Afrikaanse kunstenaars is die werk van Cecil Higgs (1898–1986), Wolf Kibel (1903–38) en Lippy Lipshitz (1903–80) die bekendste.
Moderne kuns
Drie versamelings van moderne Suid-Afrikaanse kuns is hier aanwesig. 'n Verskeidenheid soorte kuns is vervat in die Lorna Peirson-versameling, afdrukke in die Johansson-versameling en keramiek in die Millin-versameling.
Robeson County, Noord-Carolina
Robeson County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Van Allen-gordel
’n Van Allen-gordel is ’n streek met energieke, gelaaide deeltjies waarvan die meeste uit die sonwind ontstaan en deur die Aarde se magneetveld vasgevang word. Die Aarde het twee sulke stralingsgordels, en soms word nog tydelik geskep. Om ander planete kom soortgelyke gordels voor. Die ontdekking van die gordels word aan die Amerikaanse ruimtewetenskaplike James van Allen toegeskryf.
Die Aarde se twee hoofgordels strek van ’n hoogte van sowat 640 tot 58 000 km bo die oppervlak waar stralingsvlakke wissel. Die meeste deeltjies wat die gordels vorm, kom vermoedelik van die sonwind af en ander van kosmiese strale. Deur die sonwind vas te vang keer die magneetveld dié energieke deeltjies weg en voorkom dat die atmosfeer vernietig word.
Trojaanse perd
Vermelding
Hierdie verhaal word nie in Homeros se Iliade vertel nie, soos dikwels gedink word. Daar is egter 'n kort samevatting in sy Odussee (VIII, 493-520). Die verhaal is breedvoerig behandel in die epos Ilioupersis (Die vernietiging van Troje) deur Arctinus van Miletus, wat heeltemal verlore gegaan het, maar die hoofbron was vir latere weergawes van die verhaal. 'n Bekende, uitgebreide weergawe is dié van Virgil in die tweede boek van sy Aeneid. In vroeëre eeue en veral in die Middeleeue, is die geskiedenis van die vernietiging van Troje deur Dares Phrygius en die Dagboek van die Trojaanse Oorlog deur Dictys Cretensis egter as belangriker bronne beskou, omdat hulle (verkeerdelik) as ooggetuieverslae beskou is.
Historiese grondslag
•	Daar word ook beweer dat die perd 'n aardbewing uitbeeld wat die mure van Troje vernietig het. Die god Poseidon was god van die see, sowel as perde en aardbewings. Die skade wat by argeologiese opgrawings van Troje VI - 'n ryk en magtige handelsstad - gevind is, lyk soos 'n aardbewing. Maar meestal word Troje VIIa beskou as die Troje van die Homeriese tyd.
Mitchell County, Noord-Carolina
Mitchell County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Beulah Quo
Beulah Quo (17 April 1923 – 23 Oktober 2002) was 'n Amerikaanse aktrise. Sy was bekend vir haar rolle in die rolprente Chinatown (1974) en Brokedown Palace (1999), en in die televisiereekse 77 Sunset Strip (1958) en Meeting of Minds (1977).
Calton Hill
Vandag is Skotse regeringsgeboue op of vlakby die heuwel geleë, soos die Skotse regeringsetel in St Andrew's House teen die heuwel se steil suidelike helling, en die Skotse parlementsgebou wat net soos die Holyrood-paleis aan sy voet ontstaan het. Op die heuwel self het in die 19de eeu sommige van Edinburg se ikoniese monumente en geboue ontstaan, waaronder die Nasionale Monument, die Nelson-monument, die Dugald Stewart-monument ter ere van die 18de/19de eeuse filosoof, die Old Royal High School, die Monument vir Politieke Martelaars en die Stedelike Sterrewag van Edinburg.
Duplin County, Noord-Carolina
Duplin County, Noord-Carolina is 'n distrik wat gevind word in die staat Noord-Carolina in die land Verenigde State van Amerika in Noord-Amerika.
Avro Shackleton
Die Avro Shackleton was 'n Britse langafstand-maritieme patrollievliegtuig vir gebruik deur die Britse Lugmag (RAF) en die Suid-Afrikaanse Lugmag (SALM). Dit is ontwikkel deur Avro uit die Avro Lincoln bomwerper, self 'n ontwikkeling van die beroemde Avro Lancaster bomwerper. Die tipe se nooiensvlug was in 1949 en is vernoem na die Suidpool-ontdekkingsreisiger Sir Ernest Shackleton.
Gilda Radner
Gilda Radner (28 Junie 1946 – 20 Mei 1989) was 'n Amerikaanse aktrise en skryfster. Sy was bekend vir haar rolle in die rolprente The Last Detail (1973), Hanky Panky (1982), en Haunted Honeymoon (1986), en in die televisiereeks Saturday Night Live (1975).
Lawrence Mbatha
Aanval op konsulaat van Bophuthatswana
In Oktober 1997 doen Mbatha en mede-ANC-lid Walter Smiles aansoek om amnestie van die Waarheid- en-versoeningskommissie vir 'n handgranaataanval in 1993 op die konsulaat van Bophuthatswana in Kimberley. Twee ander ANC-lede, Sipho Mbaqa en Nkosinathi Nkohla, is in 1993 elk tot 12 jaar gevangenisstraf gevonnis vir die aanval waarin een persoon dood en meer as 40 gewond is, maar hulle is in 1997 op borgtog van R10 000 elk vrygelaat, welke borgtog deur die Europese Unie betaal is.
Regent's Park
Regent's Park
Oxford English Dictionary
Verwantskap aan ander Oxford-woordeboeke
Die Shorter Oxford English Dictionary, wat oorspronklik in 1902 begin is en in 1933 voltooi is, is 'n uittreksel van die volledige werk wat die historiese fokus behou, maar geen woorde wat voor 1700 verouderd was insluit nie, behalwe dié wat in Shakespeare, Milton, Spenser, en die King James Bybel gebruik is. 'n Heelnuwe uitgawe is van die OED2 vervaardig en in 1993 gepubliseer, met hersienings in 2002 en 2007.
The Concise Oxford Dictionary is 'n ander werk, wat daarop gemik is om slegs die huidige Engels te dek, sonder die historiese fokus. Die oorspronklike uitgawe, meestal gebaseer op die OED1, is deur Francis George Fowler en Henry Watson Fowler geredigeer en in 1911 gepubliseer voordat die hoofwerk voltooi is. Hersiene uitgawes het dwarsdeur die twintigste eeu verskyn om dit op hoogte te hou van die veranderinge in die Engelse gebruik.
Antiheld
Literatuur
Tydens die Romantiek ontstaan die Byroniaanse held, genoem na sy skepper Lord Byron. Die hoofkarakters in sy verhalende gedigte Childe Harold's Pilgrimage en Don Juan is hartstogtelike, liederlike figure wat rondreis en op soek is na oppervlakkige opwinding.
Qi
Opvattings in tradisionele Chinese medisyne
Volgens die teorie in tradisionele Chinese medisyne is daar natuurlike patrone van qi wat met die liggaam geassosieer word. Qi sirkuleer in kanale genaamd meridiane. Simptome van verskeie siektes word gesien as 'n ontwrigting of ongebalanseerde beweging van qi deur hierdie meridiane, of die wanbalans van qi in die verskillende Zang Fu-organe. In tradisionele Chinese medisyne probeer mens hierdie stoornisse teen te werk deur die vloei van qi deur die liggaam aan te pas. Verskeie terapeutiese tegnieke word hier gebruik. Voorbeelde van sulke tegnieke is Reiki, Qigong, maar ook fitoterapie en diëte. In die akupunktuur word dun metaalnaalde gebruik wat in die vel gesteek word om qi af te lei of dit in balans te bring.
Tommy Dewey
Tommy Dewey (gebore 3 Augustus 1978) is 'n Amerikaanse akteur, skrywer, en vervaardiger. Hy is bekend vir sy rolle in die rolprente I'm Reed Fish (2006), 17 Again (2009), en Step Up Revolution (2012), en in die televisiereeks Now We're Talking (2016).
Tshekardocoleoidea
Tshekardocoleoidea is 'n superfamilie in die uitgestorwe suborde Protocoleoptera wat die volgende families bevat:
Willy Brandt
Buitelandse beleid
Time-tydskrif in die VSA het Brandt as die "Man van die Jaar vir 1970" benoem, en verklaar: "Willy Brandt is in effek op soek na die einde van die Tweede Wêreldoorlog deur 'n nuwe verhouding tussen die Ooste en die Weste te bevorder. Hy is besig om die werklike situasie in Europa te aanvaar, wat 25 jaar lank geduur het, maar hy probeer ook om 'n nuwe werklikheid in sy benadering tot die Sowjetunie en die Oosblok te bring." President Richard Nixon was ook besig om détente namens die Verenigde State van Amerika te bevorder. Die beleid van Nixon en Henry Kissinger, na aanvanklike vermoede, het geblyk om Brandt se Ostpolitik te steun.
Brandt se gewildheid
Brandt se voorganger as kanselier, Kurt Georg Kiesinger, was 'n lid van die Nazi-party, en was 'n outydse, konserwatief-liberale intellektueel. Brandt, wat voorheen die Nazi's beveg het, het nou 'n kommunistiese Oos-Duitsland in die gesig gestaar tydens verskeie krisisse. Terwyl hy burgemeester van Berlyn was, word hy 'n omstrede, maar geloofwaardige figuur in verskillende faksies. As die Minister van Buitelandse Sake in die kabinet van die Groot Koalisie, het Brandt gehelp om verdere internasionale goedkeuring te kry vir Wes-Duitsland, en het hy die grondslag gelê vir sy toekomstige Neue Ostpolitik. Daar was 'n wye openbare meningsgaping tussen Kiesinger en Brandt by die Wes-Duitse stembusse.
François Simon (akteur)
François Simon (16 Augustus 1917 – 5 Oktober 1982) was 'n Switserse akteur. Hy was bekend vir sy rolle in die rolprente Alzire or the New Continent (1978) en Christ Stopped at Eboli (1979).
François-René de Chateaubriand
François-René de Chateaubriand
4 September 1768
4 Julie 1848
in Parys, Frankryk
Chateaubriand was 'n oortuigde monargis wat in 'n tyd, toe baie intellektueles hulle van die kerk afgewend het, met sy Génie du christianisme ("Die gees van die christendom", 1802) 'n werk geskryf het waarin hy die Rooms-Katolieke geloof verdedig. Vandag word egter sy outobiografiese Mémoires d'outre tombe ("Lewensherinneringe van anderkant die graf"), wat tussen 1848 en 1850 postuum gepubliseer is, as sy belangrikste werk beskou.
Teddy Stauffer
Teddy Stauffer (2 Mei 1909 – 27 Augustus 1991) was 'n Switserse akteur, regisseur, en komponis. Hy was bekend vir sy rolle in die rolprente Marina (1960), 48 Stunden bis Acapulco (1967), en El matrimonio es como el demonio (1969).
Paul Sabatier
Navorsing
Die reduksie van koolstofdioksied deur waterstof teen hoë temperatuur en druk is 'n ander gebruik van nikkelkatalisators om metaan te produseer. Dit word die Sabatier-reaksie genoem en word in die Internasionale Ruimtestasie gebruik om die nodige water te produseer sonder om op die aarde te vertrou.
Trojaanse perd (rekenaars)
Kenmerke
'n Trojaanse perd is 'n (klein) program wat, vermom as 'n nuttige program, ditself gereeld op die hardeskyf bevind. 'n Kuberkraker kan toegang tot 'n rekenaar kry via die kliëntkonsole. In so 'n geval is so 'n persoon in staat om alle randapparatuur te beheer en die data op die hardeskyf te redigeer, te kopieer of selfs uit te vee.
Moontlike skade
• Die gebruik van die rekenaar in 'n verspreide weerhouding-van-diens aanval (distributed denial of service, DDoS).
• Gaan na webwerwe wat nie bedoel is nie.
Stadskerk van Umeå
Die kerk is deur die stadsargitek Fredrik Olaus Lindström ontwerp en is van bakstene gebou met 'n fondasie in steen. Die kerk is tussen 1892 en 1894 gebou en is die derde van 'n reeks van kerke op dieselfde plek. Drie restourasies met uitbreidings het die oorspronklike aansig van die kerk ietwat verander.
J.B.O.
Meister der Musik, Sex Sex Sex en Rosa Armee Fraktion (1998 tot 2002)
Vanaf Februarie tot Maart 2000 het J.B.O. in Tenerife aan hulle vierde Studioalbum gewerk. Tydens hierdie werk het Baskitaarspeler Schmitti en tromspeler Graap uit die groep bedank. Wolfram Kellner, 'n jarelange vriend van Vito uit die groep Fiddler's Green getree om by J.B.O. as tromspeler aan te sluit, en 'n paar maande later het Ralph Bach die nuwe Baskitaarspeler geword. In September is die album wat in Tenerife opgeneem is, onder die titel Sex Sex Sex ("Seks Seks Seks" - 'n woordspeling op "666") vrygestel, en het die 13de plek op die Duitse albumlys behaal.
25-jarige Herdenking, Nur die besten werden alt, en 11 (sedert 2014)
Die twaalfde Studio album met die titel Deutsche Vita is vir die lente van 2018 aangekondig.
Sauqueville
Die dorp is geleë in die Pays de Caux, op die linkeroewer van die Scierivier.
Feng shui
Oorsprong
Die Yangshao- en Hongshan-kultuur verskaf die eerste bekende bewyse van die gebruik van feng shui. Tot met die uitvinding van die magnetiese kompas het feng shui blykbaar van sterrekunde gebruik gemaak om verhoudings te vind tussen mense en die heelal. In 4000 v.C. het die deure van Banpo-huise opgelyn met die asterisme Yingshi net ná die wintersonstilstand – dit het gesorg dat die huise die beste nut uit die son kry. Gedurende die Zhou-tydperk was Yingshi bekend as Ding en is dit gebruik om die regte tyd vas te stel om ’n hoofstad te bou, volgens die Boek van Liedere (Shijing). Die Laat Yangshao-terrein by Dadiwan (omstreeks 3500-3000 v.C.) bevat ’n paleisagtige gebou (F901) in die middel. Die gebou kyk suid en lê langs ’n groot plein. Dit staan op ’n noord-suid-as saam met ’n ander gebou waar gemeenskapsaktiwiteite blykbaar gehou is. Streeksgemeenskappe het moontlik die kompleks gebruik.
Qi
Qi（氣）(uitgespreek "tsjie") is ’n beweegbare positiewe of negatiewe lewenskrag wat ’n belangrike rol in feng shui speel. ’n Tradisionele verduideliking van qi soos wat dit op feng shui van toepassing is, sluit in die oriëntasie van ’n struktuur, sy ouderdom en sy wisselwerking met die omgewing, insluitende die plaaslike mikroklimaat, die helling van die grond, plantegroei en grondgehalte.
Sirkumpolêre ster
Alle sirkumpolêre sterre lê dus binne ’n relatiewe sirkumpolêre sirkel, waarvan die radius ooreenstem met die waarnemer se breedtegraad. Dit was in werklikheid die oorspronklike betekenis van "Arktiese Sirkel" voor die huidige geografiese betekenis. Dit beteken letterlik "Sirkel van die Bere" (die Groot Beer en Klein Beer) en kom van die Griekse αρκτικός (arktikos, "naby die Beer"), van die woord άρκτος (arktos, "beer").
Jane Campion
Campion is in Wellington, Nieu-Seeland, gebore. Sy het antropologie gestudeer en later die Australian School of Film and Television bygewoon. In 1993 het sy die Palme d'Or by die Cannes-rolprentfees gewen vir die rolprent The Piano. Dié rolprent is ook in 1993 vir agt Oscar-toekennings genomineer, en het uiteindelik drie gewen, insluitend beste oorspronklike draaiboek (geskryf deur haar), beste aktrise (Holly Hunter) en beste vroulike byspeler (Anna Paquin).
The Power of the Dog
Interpretasie van die titel
Die eerste en mees ooglopende interpretasie is dat Phil die "hond" is en die res van die karakters is deur sy dood uit sy mag gered. Phil se krag is nie eksplisiet nie, maar eerder geïmpliseer: George loop op eierdoppe, nie in staat om sy ware gevoelens of gedagtes te openbaar nie uit vrees om gespot te word; Rose verval in alkoholisme deur teistering, en die saggeaarde Peter word 'n moordenaar. Mag is dus hoofsaaklik sielkundig en nie fisies nie.
USS Maryland (BB-46)
Aanval op Pearl Harbor
Op die oggend van 7 Desember lê Maryland voor anker langs Ford-eiland met die USS Oklahoma aan sy bakboord. Die skepe was verbind deur 'n loopplank en kabels. Aan sy voorkant was die USS California terwyl die USS Tennessee en USS West Virginia agter hom was. Verder agtertoe was die USS Nevada en USS Arizona. Die sewe slagskepe het pas teruggekom van oefeninge en het voor anker gelê in wat bekend staan as Battleship Row. Vroeg die oggend was die bemanning besig om voor te berei vir kusverlof om 09:00 of om ontbyt te nuttig toe die Japannese aanval begin. Toe die eerste Japannese vliegtuig verskyn en ontploffings die buitenste skepe skud, het die beuelblaser van die Maryland "beman aksieposisies" geblaas.
Die Japannese het foutiewelik aangekondig dat hulle die Maryland gesink het. Op 30 Desember het die beskadigde skip by die Puget Sound-vlootwerf gearriveer vir die nodige herstelwerk, ná die USS Tennessee. Twee van die oorspronklike twaalf 5-duim-/51-kaliber-kanonne is verwyder en die 5-duim-/25-kaliber-kanonne is vervang met 5-duim-/38-kaliber-kanonne. Gedurende die volgende twee maande is die Maryland herstel, opgeknap en nuwe gevegstoerusting is aangebring. Al die take is voltooi op 26 Februarie 1942. Dit het toe 'n paar proefvaarte langs die hawens van die Amerikaanse weskus asook Kerseiland voltooi. Dit is in Junie 1942 na die Stille Oseaan-front teruggestuur, die tweede skip wat beskadig maar weer herstel is ná die aanval op Pearl Harbor.
Slag van Saipan
Deur 24-uurskofte te werk kon die skip binne 34 dae deur die skeepswerfwerkers herstel word en dit het op 13 Augustus saam met 'n groot taakmag na die Solomon-eilande vertrek. Hulle gooi vir twee weke anker in Purvisbaai by Florida-eilande voor hulle op 6 September na die Palau-eilande vaar. Hier word die skip deel van skoutadmiraal Jesse B. Oldendorf se Westelike Vuurondersteuningsgroep (Taakmag 32.5). Hulle het begin met die bombardering op 12 September om mynveëroperasies en die onderwater slopingspanne te ondersteun tydens die openingfase van die Slag van Peleliu. Maryland het weereens kusbombardementondersteuning aan die invalsmag verskaf namate hulle die strande op 15 September genader het. Vier dae later het die georganiseerde verdediging in duie gestort en die ondersteuningskepe het die slagveld verlaat en einde September na die Admiraliteitseilande gevaar.
Slag van Leytegolf
Die skip het sy patrollies voortgesit totdat dit op 2 Desember vervang is; dit het saam met twee ander torpedojaers wat ook ernstig beskadig is, vir herstelwerk vertrek. Dit het Pearl Harbor op 18 Desember bereik waar oor die volgende paar maande groot herstelwerk en opknapping gedoen is.
Slag van Okinawa
Ná opknapping en opleiding het Maryland op 4 Maart 1945 na die westelike Stille Oseaan vertrek en op 16 Maart by Ulithi aangekom. Hier het dit deel van die Amerikaanse 5de Vloot en skoutadmiraal Morton Deyo se Taakmag 54 geword. Die taakmag was besig met voorbereiding vir die inval van Okinawa. Die vloot het op 21 Maart na Okinawa vertrek.
Op 14 April het Maryland sy pos by Okinawa verlaat en saam met verskeie transportskepe teruggekeer. Hulle tog neem hulle via die Mariana-eilande en Guam tot by Pearl Harbor en die skip bereik die Puget Sound-vlootwerf te Bremerton op 7 Mei waar dit intensiewe opknapping ondergaan. Al sy 5-duim-kanonne word vervang met sestien 5-duim-/38-kaliberkanonne in nuwe dubbele skiettorings. Skiettoring 3 is herstel en die bemanning se kwartiere ook verbeter. Al die herstelwerk en opknapping is in Augustus 1945 voltooi. Die skip voltooi net sy proefvaart en opleiding toe Japan oorgee.
Sy volgende sending was deel van Operasie Magic Carpet. Gedurende die oorblywende maande van 1945 het die Maryland vyf togte tussen die weskus en Pearl Harbor onderneem en meer as 8 000 weermaglede na Amerika teruggebring.
Fairbreeze
Fairbreeze is 'n nedersetting in Dannhauser Plaaslike Munisipaliteit in KwaZulu-Natal, Suid-Afrika.
Steve Kekana
Lewe en loopbaan
Kekana is in Zebediela, Transvaal gebore. Hy verloor sy sig op vyfjarige ouderdom en gaan skool by 'n skool vir blindes in Pietersburg. Gedurende sy skooljare het hy 'n liefde vir musiek en sang ontwikkel en word gedurende sy tienerjare lid van amateurgroepe.
Hy het saam met Ray Phiri, Nana Coyote, Joe Nina en Hotline (met PJ Thandeka Powers) opgetree.
Daubenya zeyheri
Daubenya zeyheri is 'n geofiet wat tot die genus Daubenya behoort en is endemies aan die Wes-Kaap. Dit kom van Paternoster tot by Langebaan voor en is deel van die Saldanha strandveld. Die plant het 'n voorkomsgebied van 207 km². Aanvanklik was daar net drie subpopulasies bekend maar na 'n ondersoek is nog sewe gevind. Die populasie word op 6500 plante geskat en word bedreig deur ontwikkeling aan die kus.
Witogies
Witogies vreet ​​hoofsaaklik heuning en vrugte, maar sal ook op insekte voed. Hulle is baie behendige klein voëltjies wat 'n redelik kompakte nes in die vurk van 'n tak bou.
Hierdie relatief klein, tropiese sangvoëls kom oor 'n groot gebied voor wat strek van Afrika, Asië tot Polinesië, Nieu-Guinee en Australië. Hulle leef hoofsaaklik in bosse, aan bosrande en in tuine, van seevlak tot 3000 meter bo seespieël. Die meeste van hierdie voëls is standvoëls.
Daubenya stylosa
Daubenya stylosa is 'n geofiet wat tot die genus Daubenya behoort en is endemies aan die Noord-Kaap. Dit kom op die Roggeveldberge-eskarp voor en het 'n voorkomsgebied van slegs 23 km² en is deel van die renosterveld-plantegroei. Die spesie het reeds sewentien persent van sy habitat verloor aan gewasverbouing. Die plant word bedreig deur gewasverbouing en oorbeweiding deur vee.
PZL P.11
Die PZL P.11 is 'n Poolse monovlerk vegvliegtuig wat vroeg in die 1930's ontwikkel is en ook diens gedoen het in die Tweede Wêreldoorlog. Hierdie vliegtuig is ontwikkel van die P.6 en P.7 vegvliegtuie. In die P.7 model was die vlieënier se uitsig belemmer deur die groot stermotor. Motors met 'n kleiner diameter is later gebruik en tesame met ander verbeteringe het dit gelei tot die P.11 wat met drie verskillende motors vervaardig is. Van model P.11c was die meeste vervaardig en dit was toegerus met 'n Skoda of PZL-vervaardigde Bristol Mercury stermotors. Die eerste vliegtuie is gedurende die laaste gedeelte van 1936 aan die Poolse Lugmag afgelewer.
Wynand Boshoff
Wynand Johannes Boshoff (gebore 26 Mei 1970) is 'n Suid-Afrikaanse politikus wat sedert 22 Mei 2019 as 'n lid van die Nasionale Vergadering van Suid-Afrika dien. Boshoff is 'n lid van die Vryheidsfront Plus en die party se provinsiale leier in die Noord-Kaap. Hy was 'n munisipale raadslid van die Sol Plaatje Plaaslike Munisipaliteit.
Konserwatisme
Naas liberalisme en sosialisme is konserwatisme een van die drie groot politieke ideologieë of wêreldbeskouinge wat in die 18de en 19de eeu in Europa ontstaan het. In teenstelling met die twee ander strominge was konserwatisme egter nooit 'n geslote politieke filosofie nie, maar eerder 'n houding wat mense in 'n spesifieke historiese situasie ingeneem het. Nogtans is daar bepaalde oortuigings wat met konserwatisme verbind word.
Mossi
Ortografie
In Burkina Faso gebruik die Mossi-alfabet die letters wat in die Nasionale Burkinese alfabet gespesifiseer is.
Iris
Die bekendste irisse is die baard-irisse wat hibrides (basters) is van die ligblou Iris pallida, die geel Iris variegata en die persblou Iris germanica. Baard-irisse blom 6 tot 8 weke lank in die lente en hul swaardvormige blare is immergroen. Na drie jaar moet hulle verdeel word deur die wortelstokke van mekaar af te breek en weer te plant. Goed gedreineerde, vrugbare grond is baie belangrik en hulle moet die hele jaar deur water kry. Ander irisse wat mooi tuinblomme is, is onder meer die Japanse en Spaanse irisse.
Parks Tau
Mpho Franklyn Parks Tau  is 'n Suid-Afrikaanse politikus en 'n lid van die regerende African National Congress (ANC). Hy was voorheen die adjunkminister van samewerkende regering en tradisionele aangeleenthede in die Suid-Afrikaanse regering, en 'n lid van die parlement. Tau was ook voorheen die burgemeester van die Stad Johannesburg Metropolitaanse Munisipaliteit.
Pelicar
Pelicar was die koning guanche (Mencey) van die Menceyato de Tacoronte op die eiland Tenerife geregeer het tydens die verowering van die Kanariese Eilande in die 15de eeu.
Pelicar het by die mencey Bencomo van Taoro aangesluit om die Kastiliaanse inval in 1494 af te weer, insluitend sy menceyato in die strydende partye. Sommige historici soos José de Viera y Clavijo dui egter daarop dat Pelicar nie met Bencomo geassosieer het nie, omdat hulle vertroud was met die ambisies van hierdie een.
Sexorcism
Sexorcism is 'n album van Lordi wat in 2018 vrygestel is.
Beneharo
Beneharo was die koning guanche (Mencey) van die Menceyato de Anaga op die eiland Tenerife geregeer het tydens die verowering van die Kanariese Eilande in die 15de eeu.
Linda Geiser
Linda Geiser (gebore 13 Mei 1935) is 'n Switserse aktrise. Sy is bekend vir haar rolle in die rolprente Uli, der Knecht (1954), Waltz King (1955), Zu jung für die Liebe? (1961), en The Pawnbroker (1964).
Massonia angustifolia
Massonia angustifolia is 'n geofiet wat tot die genus Massonia behoort en is endemies aan die Wes-Kaap en kom in die Roggeveldberge voor.
Amanda Randolph
Amanda Randolph (2 Februarie 1896 – 24 Augustus 1967) was 'n Amerikaanse aktrise. Sy was bekend vir haar rolle in die rolprent Swing! (1938) en in die televisiereekse The Amos 'n Andy Show (1951), Make Room for Daddy (1953), en The Danny Thomas Hour (1967).
Richard S. Boardman
Richard S. Boardman was 'n Amerikaanse paleontoloog en kurator van die Departement Paleobiologie by die Amerikaanse Nasionale Museum (nou die National Museum of Natural History).
Albert Meyer
Albertus Marthinus Trichard Meyer (Bethal, 27 Februarie 1922 - Ede (Nederland), 28 Mei 2021) was professor in filosofie aan die Wageningen Landbou-Hogeschool, later Landbou-Universiteit van Wageningen, van 1972 tot 1989.
Biografie
Meyer studeer eers filosofie nadat hy aanvanklik geologie aan die Universiteit van die Witwatersrand studeer het. In 1949 slaag hy alle eksamens met lof aan die Universiteit van Pretoria en behaal sy doktorsgraad in dieselfde jaar. Daarna werk hy in die Merensky-biblioteek in Pretoria en tree op as onderwyser in biblioteekwese. In 1951 word hy aangestel as lektor in filosofie in Pretoria en vanaf 1952 was hy senior lektor en hoof van die Departement Logika en Metafisika aan die genoemde Universiteit.
Sergei Prokofiëf
Loopbaan
Prokofiëf se konsertreise in die VSA in die twintiger- en die dertigerjare het tot opdragte vir nuwe werke gelei. Die Vierde Simfonie (1930), die Vierde Klavierkonsert (1931) en die Vyfde Klavierkonsert (1932) is in hierdie tyd geskryf, en het skitterende virtuositeit vereis. Ter herdenking van die rewolusie van 1917 het hy die grootse Kantate vir die 20e verjaardag van die Oktober-rewolusie (1937) komponeer.
Fibromialgie
Oorsaak, meganisme en diagnose
Die oorsaak van fibromialgie is onbekend; daar word egter geglo dat dit 'n kombinasie van genetiese en omgewingsfaktore behels. Die toestand loop in gesinne en daar word geglo dat baie gene daarby betrokke is. Omgewingsfaktore kan sielkundige spanning, trauma en sekere infeksies insluit. Dit lyk asof die pyn voortspruit uit prosesse in die sentrale senuweestelsel en daar word na die toestand verwys as 'n "sentrale sensitiseringsindroom". Daar is geen spesifieke diagnostiese toets nie, hoewel vanaf 2020 is daar verskillende diagnostiese bloedtoetse wat besig is om gesertifiseer te word en is vir die diagnose van fibromialgie saam met 'n fisiese ondersoek gebruik. Nietemin behels alle vorme van diagnose eers die moontlikheid om ander moontlike oorsake uit te skakel en te verifieer dat 'n bepaalde aantal simptome aanwesig is.
Simfonie no. 2 in D-majeur, op. 36 (Beethoven)
Vierde beweging
Die vierde beweging, Allegro molto ("baie vinnig"), bestaan uit baie vinnige strykpassasies. Die musikoloog Robert Greenberg van die San Francisco Konservatorium vir Musiek beskryf die hoogs ongewone openingsmotief as 'n hik of winderigheid, gevolg deur 'n sug van pyn. Volgens Greenberg was Beethoven se spysverteringsprobleme – wat veral erg was in tye van groot spanning, soos die herfs van 1802 – legendaries. Dit was bykans sedert die dag van die première al bekend dat dit is waaroor die musiek handel. Beethoven het dit nooit ontken nie; trouens, hy het dit aangemoedig. Hoe kon só 'n interpretasie enigsins anders so algemeen word? En algemeen is dit beslis.
Mossi (volk)
Islam en Christendom is minderheidsgodsdienste. Die Mossi vereer hul voorouers, wie se geestelike teenwoordigheid beide hul aansprake op hul land bekragtig en 'n belangrike meganisme van sosiale beheer bied. Hulle bid ook tot natuurgode en versoen hulle.
X-Men-filmreeks
Die X-Men-rolprentreeks is 'n reeks lewendige aksierolprente wat gemaak is van die superheldgroep X-Men van die Marvel Comics-strokiesverhale. Die karakters is ontwikkel deur Stan Lee en Jack Kirby. Die rolprente word almal deur 20th Century Fox vervaardig.
Geskiedenis
Deadpool is in Februarie 2016 vrygestel. Hierdie rolprent het 'n laer produksiebegroting ($58 miljoen) as vorige rolprente ontvang, maar was 'n reuse sukses, beide krities en kommersieel. Deadpool, met meer as $780 miljoen se inkomste wêreldwyd, het die meeste van alle X-Men-rolprente ingesamel.
Jefgeni Mrawinski
Jefgeni Aleksandrowitsj Mrawinski (Russies:Евге́ний Алекса́ндрович Мрави́нский) (4 Junie 1903 – 19 Januarie 1988) was 'n Sowjet- en Russiese dirigent.
Metode
Tydens 'n onderhoud op Leningrad-televisie in die 1970s het Mrawinski, toe hy gevra is op watter wyse hy 'n spesifieke interpretasie van die musiek wat hy gedirigeer het gekies het, verduidelik dat hy gepoog het om te verstaan wat die komponis se bedoeling was deur homself in die "atmosfeer" van die musiek te verdiep. (hy het die Engelse term "atmospherization" gebruik).
Michael Charles Boulter
Michael Charles Boulter (gebore 1942) is 'n professor in paleobiologie by die Natuurhistoriese Museum, Londen en die University of East London.
Barbara Randolph
Barbara Randolph (5 Mei 1942 – 15 Julie 2002) was 'n Amerikaanse aktrise. Sy was bekend vir haar rolle in die rolprente Bright Road (1953), Guess Who's Coming to Dinner (1967), en Cactus Flower (1969), en in die televisiereeks Channing (1963).
Slangolie
Slangolie is 'n eufemisme vir misleidende bemarking. Dit verwys na die petroleum-gebaseerde minerale olie of "slangolie" wat voorheen as 'n genesingsmiddel vir allerhande soorte fisiologiese probleme verkoop is. Baie 19e-eeuse Amerikaanse ondernemers en 18de-eeu se Europese ondernemers het minerale olie geadverteer en verkoop, dikwels gemeng met verskillende aktiewe en onaktiewe huishoudelike kruie, speserye en verbindings maar geen slangverwante stowwe nie. Hulle het ligsinnige aansprake oor die effektiwiteit daarvan as 'n wondermiddel gemaak. William Rockefeller Sr het "rotsolie" as 'n kankergenesing verkoop (sonder verwysing na slange).
Patentmedisyne wat beweer dat dit 'n wondermiddel is, was baie algemeen vanaf die 18de tot die 20ste eeu, veral onder verkopers wat verslawende middels soos kokaïen, amfetamien, alkohol en opiumgebaseerde konkoksies verkoop het. Die middels is op medisyne-vertonings as medikasie of produkte vir die bevordering van gesondheid verkoop. Patentmedisyne het hul oorsprong in Engeland gehad, waar in 1712 'n patent op Richard Stoughton se Eliksier toegestaan is.
Stipagrostis multinerva
Stipagrostis multinerva is 'n jaarplant wat deel is van die Poaceae familie. Die spesie is inheems in Iran, Jemen, Libië, Oman, Saoedi-Arabië en Sinai in Egipte.
Luisiesbos
Die luisiesbos (Leucospermum bolusii) is 'n blomdraende struik wat hoort tot die Leucospermum genus en deel van die fynbos-bioom vorm. Die plant is endemies aan Wes-Kaap waar dit voorkom vanaf Gordonsbaai tot by Kogelbaai. Die struik word tot 1,5 m groot en dra blomme van September tot Desember.
Bolsjoi-teater
Restourasies
Die restourasie het ingesluit die verbetering van die akoestiek tot die gehalte wat dit vermoedelik voor die Sowjettydperk gehad het, en die herstel van die oorspronklike keiserlike dekor. Die gebou se fondament en steenwerk is ook herstel. Binne is alles uitgehaal, van die 19de-eeuse houtwerk tot die silwer verhooggordyn en Franse rooi fluweelstoffering – en in spesiale werkwinkels herstel. Buite is die tweekop-arend, wat die oorspronklike Russiese wapen was, aan die bopunt van die fasade geïnstalleer op die plek waar die Sowjetse hamer en sekel dekades lank vertoon is.
Ballet en opera
Ná Josef Stalin se dood het die geselskap internasionaal begin toer en ’n belangrike bron van kultuurprestige en buitelandse inkomste geword. Die naam Bolsjoi-ballet het dus ’n bekende naam in die Weste geword. Die geselskap het ná die Sowjettydperk bly toer. Die operageselskap spesialiseer in klassieke Russiese stukke soos Moessorgski se Boris Godoenof, Glinka se ’n Lewe vir die tsaar en Rimski-Korsakof se Die tsaar se bruid, sowel as die operas van Tsjaikofski. Talle operas van buitelandse komponiste soos Rossini, Verdi en Puccini word ook opgevoer. Tot die middel 1990's is die meeste buitelandse operas in Russies gesing, maar in die afgelope jare word Italiaans en ander tale ook op die teater se verhoog gehoor.
Orkes
Die Bolsjoi se orkes is in eie reg ’n meesterlike ensemble. Dit hou soms simfoniekonserte in die teater en elders, en het ook al opnames gemaak. Oor die dekades het dit oorsee getoer as die Bolsjoi-teaterorkes, Bolsjoi-simfonieorkes en mees onlangs as die Bolsjoi-orkes.
Springboklaagte, KwaZulu-Natal
Springboklaagte is 'n nedersetting in Dannhauser Plaaslike Munisipaliteit in KwaZulu-Natal, Suid-Afrika.
Vergulde snellervis
Habitat
Die vis leef in diep, aflandige riwwe in water wat 20 tot 70 m diep is. Hulle word min gewaar in water wat vlakker as 30 m is. Hulle leef as alleenlopers maar word soms gesien in los groepe wat uit visse van beide geslagte bestaan in gebiede waar daar redelike strome is. Die vis vreet soöplankton.
Galileo se paradoks
Galileo se paradoks is 'n demonstrasie van een van die verrassende eienskappe van oneindige versamelings. Die idees het nie by hom ontstaan nie, maar sy naam het nogtans daarmee in verbinding gebly. In sy laaste wetenskaplike werk, Twee Nuwe Wetenskappe, het Galileo Galilei stellings oor positiewe heelgetalle gemaak wat teenstrydig voorkom. Eerstens, sommige getalle is kwadrate van heelgetalle, en andere is nie; daarom moet daar meer heelgetalle wees as kwadrate van heelgetalle. En tog het elke heeltallige kwadraat presies een heelgetal wat sy vierkantswortel is, en elke heelgetal het presies een getal wat sy kwadraat is, so daar kan nie meer van die een as die ander wees nie. Dit is 'n vroeë gebruik van een-tot-een korrespondensie (bijeksie) in die konteks van oneindige versamelings, maar wel nie die eerste nie.
Galileo se dialoog oor oneindige versamelings
Die relevante gedeelte van sy dialoog in Twee Nuwe Wetenskappe word hier weergegee:
Lillian Randolph
Lillian Randolph (14 Desember 1898 – 12 September 1980) was 'n Amerikaanse aktrise. Sy was bekend vir haar rolle in die rolprente Little Men (1940), The Great Gildersleeve (1942), Hi, Neighbor (1942), en It's a Wonderful Life (1946).